Ugostitelji i hotelijeri Dubrovačko-neretvanske županije

Predmet: DRUŠTVENO ODGOVORNO ZAPOŠLJAVANJE U HOTELIJERSTVU I UGOSTITELJSTVU

Poštovani hotelijeri i ugostitelji,

pozivamo Vas na prezentaciju društveno odgovornog zapošljavanja u hotelijerstvu i ugostiteljstvu.

U suradnji s Hrvatskom gospodarskom komorom – županijskom komorom Dubrovnik i Obrtničkom komorom Dubrovačko-neretvanske županije,  međunarodna tvrtka „Astra centar“ organizirat će prezentaciju modela humanog i uspješnog zapošljavanja.

Svi smo mi u Hrvatskoj svjedoci, a vi i sudionici ovog gorućeg problema koji se iz godine u godinu produbljuje i otežava uvjete poslovanja, stoga smo svjesni  da je upravo ciljano organizirano zapošljavanje prvi prioritet našeg gospodarstva.

Međunarodna licencirana tvrtka za zapošljavanje u deficitarnim zanimanjima „Astra centar“ već čitavo desetljeće uspješno djeluje na međunarodnom tržištu rada u velikom broju zemalja Azije i Europe. Svoju poslovnu filozofiju  bazira na humanom pristupu i punoj posvećenosti svojim partnerima s obje strane, kako poslodavcima i njihovim tržišnim potrebama za zaposlenicima, jednako tako i potencijalnim zaposlenicima, educirajući ih, trenirajući i pripremajući za tražena radna mjesta.

Cilj društveno odgovornog zapošljavanja je poslodavcima pružiti dugoročna rješenja, podizanje kvalitete usluge, poslovnu održivost i u konačnosti željeni ekonomski rezultat, a zaposlenicima uz osposobljavanje i kvalifikaciju za odabrana zaposlenja, pružiti sigurno poslovno i životno okruženje i integraciju u društvo  u koje dolaze, odnosno pripremiti ih za sve obveze koje će imati i vještine koje se od njih očekuju, ali i upoznati ih o svim pravima koja imaju u novoj sredini.

Prezentaciju organiziraju predstavnici „Astra centra“:

Leah Zveglich , generalna direktorica

Ivana Petrušić, direktorica za zapošljavanje i

Tomislav Petrušić, direktor za Hrvatsku

**Prezentacija će se održati u ponedjeljak, 28. siječnja 2019. godine u hotelu Kompas prema sljedećem programu:**

10,00 – 12,00 sati predstavljanje projekta na temelju dosadašnjih međunarodnih iskustava

12,00 – 12,30 sati kave pauza

12,30 – 15,00 sati B2B (individualni poslovni sastanci s predstavnicima Astra centra)

**Molimo Vas  za potvrdu sudjelovanja i iskaz interesa za B2B, kako bismo mogli napraviti raspored svih potvrđenih sastanaka na adresu**:

e.mail: ivana.petrusic@astracentar.com /  tel: 095 904 1909

Iskreno zahvaljujemo Hrvatskoj gospodarskoj komori – Županijskoj komori Dubrovnik kao i Obrtničkoj komori i Cehu ugostitelja i turističkih djelatnika Dubrovačko-neretvanske županije na susretljivosti i podršci.

Veselimo se suradnji s Vama i našem susretu 28. siječnja 2019.

S poštovanjem,

**Leah Zveglich**

Growing Business with Socially Responsible Hiring

[www.AstraCentar.com](http://www.astracentar.com/)

*Dubrovnik, 15. siječnja 2019. godine*